Komission asetus (EY) N:o 1353/98, annettu 26 päivänä kesäkuuta 1998, maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta



Virallinen lehti nro L 184 , 27/06/1998 s. 0029 - 0032



KOMISSION ASETUS (EY) N:o 1353/98, annettu 26 päivänä kesäkuuta 1998, maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 17 artiklan 14 kohdan, sekä katsoo, että komission asetuksella (ETY) N:o 3846/87 (3), sellaisena kuin se on viimeksi muutettuna asetuksella (EY) N:o 707/98 (4), on otettu käyttöön yhdistettyyn nimikkeistöön perustuva maataloustuotteiden nimikkeistö vientitukia varten; asetuksen liitteeseen kuuluvan ryhmän 9 lopussa olevissa huomautuksissa säädetään maidon ja maitotuotteiden tuen myöntämisessä ja laskemisessa käytettävistä säännöistä, asetuksessa (EY) N:o 707/98 muutetaan eräiden lisättyä sokeria sisältävien tiivistettyjen maitotuotteiden tuen laskutapa; laskemisperusteena on nykyään vakiokoostumus, jossa on 60 prosenttia maitoa ja 40 prosenttia sakkaroosia; on ilmennyt, että eräiden tuotteiden koostumusta on erityisesti muutettu, jotta ne saisivat epätavallisen suuren tuen; näin ollen on syytä mukauttaa vientitukia varten annettua maataloustuotteiden nimikkeistöä vahvistamalla kyseisille tuotteille sakkaroosin vähimmäispitoisuus, eräitä alaviitteissä olevia säännöksiä voidaan tulkita monella tavalla; näitä säännöksiä on syytä selventää, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3846/87 liitteeseen kuuluva ryhmä 9 seuraavasti: 1) Korvataan CN-koodeihin 0402 99, 0404 90 81 ja 0404 90 83 liittyvät tiedot liitteessä I tarkoitetuilla tiedoilla. 2) Korvataan alaviitteet 4 ja 14 liitteessä II olevilla alaviitteillä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 1998. Komission puolesta Franz FISCHLER Komission jäsen (1) EYVL L 148, 28.6.1968, s. 13 (2) EYVL L 206, 16.8.1996, s. 21 (3) EYVL L 366, 24.12.1987, s. 1 (4) EYVL L 98, 31.3.1998, s. 11 LIITE I >TAULUKON PAIKKA> LIITE II (4) Tähän alanimikkeeseen kuuluvalle tuotteelle 100:aa kilogrammaa kohti myönnettävä tuki on suuruudeltaan seuraavien osien summa: a) annettu määrä kiloa kohti kerrottuna 100 kilogrammassa tuotetta olevan maito-osuuden painolla. Kuitenkin jos tuotteeseen on lisätty heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita, kilogrammaa kohti annettu määrä kerrotaan 100 kilogrammassa tuotetta olevan maito-osuuden painolla, jossa ei oteta huomioon lisättyä heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita, b) komission asetuksen (ETY) N:o 1466/95 (EYVL L 144, 28.6.1995, s. 22) 12 artiklan 3 kohdan säännösten mukaisesti laskettu osa. Tullimuodollisuuksia täyttäessään asianomaisen henkilön on merkittävä tähän tarkoitukseen varattuun ilmoitukseen, onko muita kuin maitoa sisältäviä aineita ja/tai heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita lisätty, ja jos niitä on lisätty, on ilmoitettava: - lisätyn heran ja/tai heran johdannaisten ja/tai laktoosin ja/tai kaseiinin ja/tai kaseinaatin ja/tai permeaatin ja/tai CN-koodiin 3504 kuuluvien tuotteiden ja/tai sakkaroosin ja/tai muiden muuta kuin maitoa sisältävien aineiden tosiasiallinen pitoisuus painoprosentteina 100 kilogrammassa valmista tuotetta, ja erityisesti - lisätyn heran laktoosipitoisuus. (14) Jos tuote sisältää muita kuin maitoa sisältäviä aineita kuin sakkaroosia, muiden muuta kuin maitoa sisältävien aineiden kuin sakkaroosin osuutta ei saa ottaa huomioon tuen määrää laskettaessa. Tähän alanimikkeeseen kuuluvalle tuotteelle 100:aa kilogrammaa kohti myönnettävä tuki on suuruudeltaan seuraavien osien summa: a) annettu määrä kiloa kohti kerrottuna 100 kilogrammassa tuotetta olevan maito-osuuden painolla, b) komission asetuksen (ETY) N:o 1466/95 (EYVL L 144, 28.6.1995, s. 22) 12 artiklan 3 kohdan säännösten mukaisesti laskettu osa. Tullimuodollisuuksia täyttäessään asianomaisen henkilön on merkittävä tähän tarkoitukseen varattuun ilmoitukseen lisätyn sakkaroosin ja/tai muiden muuta kuin maitoa sisältävien aineiden tosiasiallinen pitoisuus painoprosentteina 100 kilogrammassa lopputuotetta.